इस गांव में लगातार मिल रहे हैं कटे सिर और हाथ-पैर | NewsNetwork24
Home क्राइम इस गांव में लगातार मिल रहे हैं कटे सिर और हाथ-पैर
कुरुक्षेत्र के शाहाबाद सब डिविजन के रावा गांव में इन दिनों गांव वाले डर के साए में जीने के लिए मजबूर हैं। इसकी वजह यह है कि पिछले 15 दिनों से लगातार इस इलाके में अलग-अलग जगहों से अनजान लोगों के कटे सिर और कटे हुए हाथ-पैर मिल रहे हैं।
कब-कब घटी घटना
* 5 जनवरी को धौपुर नलवी नहर से 12 साल के एक बच्चे का क्षत-विक्षत शव बरामद किया गया था। उसका एक हाथ और धड़ का कुछ हिस्सा गायब था।
* इसके बाद 12 जनवरी को गांव में किसी शख्स ने एक कटा हुआ सिर देखा जिसकी आंखें और कान गायब थे।
* वहीं, रविवार 15 जनवरी को गन्ने के खेत से एक हाथ बरामद किया गया जिसपर रमेश गुदा हुआ था।
स्थानीय लोगों का कहना है कि ‘हमें डर है कि यह इंसान की बलि या काला जादू से संबंधित कोई घटना हो सकती है। हम गांव के मंदिर और गुरुद्वारे से लगातार घोषणाएं कर रहे हैं कि गांव के लोग घबराएं नहीं और रात में गांववाले बारी-बारी से पहरेदारी कर रहे हैं।’
वहीं इस मामले में शाहाबाद के एसएचओ दलीप सिंह ने कहा, ‘इलाके में ढेर सारे गन्ने के खेत हैं और वे लोग इन सभी खेतों में खोजबीन कर रहे हैं ताकि पता लगाया जा सके कि आखिर शरीर के ये कटे हुए अंग गांव में कैसे मिल रहे हैं। मैं इस वक्त किसी भी तरह का कमेंट नहीं कर सकता लेकिन हम इस मामले में खोजी कुत्तों की भी मदद ले रहे हैं।’
पुलिस ने गांव के पास बरारा जाने वाली सड़क पर एक स्थायी पुलिस कंट्रोल रूम भी बना दिया है ताकि आसपास से गुजरने वाले लोगों और वाहनों की संदिग्ध गतिविधि पर नजर रखी जा सके।
shahabad village
Previous articleगुजरात क्रिकेट संघ, रणजी ट्रॉफी विजेता टीम को देगा 3 करोड़ रुपये इनाम
Next articleपश्चिमी उत्तर प्रदेश की 73 सीटों पर आज से नामांकन शुरू